Diari Oficial de la Generalitat Valenciana


Sumari del DOGV 5504, del 03-05-2007 (2007/5521)

RESOLUCIÓ de 2 de maig de 2007 del director territorial de Cultura, Educació i Esport de València, per la qual s'establix el calendari i el procediment d'admissió de l'alumnat en centres docents no universitaris sostinguts amb fons públics per al curs 2007/2008.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5504

Data del DOGV
:   03-05-2007

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2007/5521


Data del document
:   02-05-2007

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * ensenyament públic
    * alumne
    * alumnat
    * accés a l'educació
    * calendari escolar

El Decret 33/2007, de 30 de març, (DOCV del 3 abril) regula l'admissió de l'alumnat en els centres docents no universitaris sostinguts amb fons públics.
El procediment per a l'admissió d'alumnes ha sigut regulat per l'Orde de 27 d'abril de 2007 (DOCV del 2 de mayo).
L'apartat nové de la citada Orde autoritza el director territorial a dictar resolució en què es determine el calendari ordinari i extraordinari per al procés d'escolarització de l'alumnat en els centres docents no universitaris sostinguts amb fons públics, així com els terminis màxims de les actuacions.
Per tant, es fa necessari establir per al curs 2007/2008, en l'àmbit de la província de València, el calendari d'admissió d'alumnes en els centres docents no universitaris sostinguts amb fons públics.
Per això, i en virtut de les facultats conferides, resolc:
Primer
L'admissió de l'alumnat, per al curs 2007/2008, en els centres d'Educació Infantil i Primària sostinguts amb fons públics de la província de València i que impartisquen ensenyances d'Educació Infantil, Educació Primària i ?transitòriament- primer i segon d'Educació Secundària Obligatòria, es produirà d'acord amb el calendari que apareix com annex I de la present Resolució.
Segon
L'admissió de l'alumnat, per al curs 2007/2008, en els centres d'Educació Secundària sostinguts amb fons públics de la província de València i que impartisquen ensenyances d'Educació Secundària Obligatòria, Batxillerat i Formació Professional específica de Grau Mitjà, es produirà d'acord amb el calendari que apareix com annex II de la present Resolució.
Tercer
Podran matricular-se en el primer curs d'Educació Primària únicament els alumnes que complisquen 6 anys d'edat fins al 31 de desembre de 2007.
Quart
Els alumnes admesos hauran de formalitzar matrícula en les dates establides en la present resolució. Per a este fi l'alumnat matriculat en centres públics que impartisquen transitòriament el primer cicle de l'Educació Secundària Obligatòria, presentaran fotocòpia de les pàgines 20 i 21 del llibre d'Escolaritat, degudament cotejades amb l'original (Disposició Transitòria tercera de l'Orde 27/04/2007).
Es consideraran com a vacants les places assignades a aquells alumnes admesos en el procés d'escolarització que no hagueren formalitzat matrícula en el termini fixat en la present Resolució, entenent que els dits alumnes renuncien a elles (art. 30 del Decret 33/2007, de 30 de març). En este cas, les places vacants s'assignaran als que seguiren en l'orde de puntuació.
Quint
En els centres d'ensenyança secundària, l'accés a una modalitat de Batxillerat o a un cicle formatiu de la Formació Professional específica requerirà procés d'admissió, amb independència que l'alumne es trove cursant altres ensenyances, inclús no obligatòries, en el mateix centre.
Els alumnes d'ESO, Batxillerat i Cicles Formatius que hagen superat totes les assignatures en l'avaluació final de juny, formalitzaran matrícula en el període de matriculació de juny. Així mateix els alumRESOLUCIÓ de 2 de maig de 2007 del director territorial de Cultura, Educació i Esport de València, per la qual s'establix el calendari i el procediment d'admissió de l'alumnat en centres docents no universitaris sostinguts amb fons públics per al curs 2007/2008. [2007/5521]Conselleria de Cultura, Educació i Esportnes que estiguen en condicions de promocionar, d'un curs al següent dins de l'etapa, encara que en l'avaluació de juny no hagen superat totes les assignatures i per tant queden pendents per a la realització de les proves de setembre, també podran formalitzar matrícula per al curs següent en el període de matriculació de juny.
Sext
Quan es tracte d'alumnat escolaritzat anteriorment en altres centres d'ensenyança secundària presentaran certificat de baixa del centre anterior amb expressió de la seua situació acadèmica.
L'alumnat repetidor de Batxillerat i Cicles Formatius, quan desitge canviar de centre, participarà en el procés d'admissió d'alumnes al setembre.
Sèptim
El canvi de curs, cicle, etapa o nivell educatiu, en un centre sostingut total o parcialment amb fons públics, dins del mateix centre o recinte escolar, i fins a la finalització de l'Educació bàsica no requerirà procés d'admissió d'aquells alumnes que, promocionant a un nivell totalment sostingut amb fons públics, procedisquen d'un parcialment sostingut amb fons públics en l'ingrés del qual es va seguir el procés d'admissió legalment establit llevat que la promoció s'efectue del primer cicle d'Educació Infantil al segon cicle d'esta mateixa etapa, en este cas haurà de dur-se a terme un nou procés d'admissió.
Octau
Les rendes anuals de la unitat familiar es valoraran segons el salari mínim interprofessional per a l'exercici 2005 fixat pel Reial Decret 2388/2004 de 30 de desembre (BOE núm.315 del 31/12/2004).
Salari mínim per dia 17.10 euros.
Salari mínim per mes 513 euros.
Salari mínim per any 7.182 euros.
Nové
La lletra determinada per sorteig que s'utilitzarà per a dirimir els empats serà la que dispose la resolució de la conselleria de Justicia i Administracions Públiques per a l'any 2007.
Desé
Els sol·licitants poden obtindre per mitjans electrònics la normativa aplicable en este procés d'admissió, el model oficial d'instància i els annexos i programes necessaris per a la gestió del procediment en la pàgina web http://www.cult.gva.es, en la icona establerta a l'efecte.
València, 2 de maig de 2007. El director territorial: Camilo Miró Pérez.
ANNEX I
Calendari d'admissió d'alumnes per al curs 2007/2008
Centres d'Educació Infantil i Primària sostinguts amb fons públics.
Este procés d'admissió afecta a les ensenyances d'Educació Infantil, Educació Primària i primer i segon cursos d'Educació Secundària Obligatòria impartits transitòriament en centres d'Educació Infantil i Primària, i s'organitzarà en les fases que s'indiquen a continuació:
1. Actuacions prèvies al procés d'admissió.
1.1.Confirmació de plaça d'alumnat adscrit, en el supòsit previst en l'apartat 10 de l'Orde 27 d'abril de 2007.
Termini de presentació de sol·licituds: del 03 al 08 de maig, estos dos inclusivament.
Els centres receptors de sol·licituds de confirmació de plaça les remetran als centres d'adscripció corresponent l'endemà de finalitzar el termini assenyalat.
Els centres d'adscripció elaboraran les llistes provisionals d'alumnes adscrits admesos i procediran a la publicació d'estes fins a l'11 de maig.
A les llistes provisionals es podran presentar al·legacions en el termini de 3 dies hàbils.
Una vegada resoltes les possibles reclamacions, es procedirà a la publicació en estos centres de la llista definitiva d'alumnes adscrits admesos que es produirà el dia 18 de maig.
Procés de formalització de matrícula: fins al 6 de juliol.
1.2.Constitució de les comissions municipals d'escolarització, de districte i sectorials en les localitats on les hi haguera: fins al 14 de maig inclusivament.
Publicació de les àrees d'influència i limítrofs: fins al 17 de maig.
Publicació de vacants existents en els centres educatius per al procés d'admissió d'alumnes: fins al 18 de maig.
2. Admissió d'alumnes.
2.1.Presentació de sol·licituds d'admissió i de la documentació corresponent en els centres receptors: del 21 al 31 de maig.
2.2.Comprovació de duplicitats: fins al 6 de juny.
2.3. Baremació de les sol·licituds i remissió per part dels Consells Escolars dels Centres Públics i per part dels Titulars de centres privats a la corresponent comissió d'escolarització de les llistes de l'alumnat admés i no admés: fins al 13 de juny inclusivament.
2.4. Elaboració de les llistes provisionals d'admesos i publicació d'estes: fins al 15 de juny.
2.5. Presentació de reclamacions davant del Consell Escolar del centre: fins al 20 de juny.
2.6. Contestació per escrit a les reclamacions presentades davant del Consell Escolar del Centre: fins al 25 de juny.
2.7. Publicació en els centres de les llistes definitives d'alumnes admesos: fins al 25 de juny.
Les reclamacions contra les llistes definitives, quan la plaça sol·licitada siga per a centres públics es formularan en el termini de 2 dies hàbils des de la seua publicació davant de la Comissió d'Escolarització. Contra la dita resolució els interessats podran interposar recurs ordinari davant del director territorial corresponent en el termini d'un mes.
L'alumnat que sol·licite plaça en centres privats sostinguts amb fons públics podrà interposar davant de les llistes definitives d'admesos denúncia davant de la direcció territorial corresponent segons el que preceptua l'ap. 38.5 de l'Orde 27 d'abril de 2007.
2.8.Termini de formalització de matrícula: fins al 5 de juliol.
2.9.Matriculació d'alumnes en llista d'espera: fins al 6 de juliol.
ANNEX II
Calendari d'admissió d'alumnes per al curs 2007/2008
Centres d'Educació Secundària sostinguts amb fons públics.
Este procés d'admissió afecta als centres sostinguts amb fons públics que impartisquen les ensenyances d'Educació Secundària Obligatòria, Batxillerat i Formació Professional específica de Grau Mitjà i s'organitzarà en les fases que s'indiquen a continuació:
1. Actuacions prèvies al procés d'admissió.
1.1.Confirmació de plaça d'alumnat adscrit en els supòsits previstos en l'apartat 10 de l'Orde 27 d'abril de 2007.
Termini de presentació de sol·licituds en el centre de primària on l'alumne cursa l'ensenyança actualment: del 03 al 08 de maig estos dos inclusivament.
Els centres receptors de sol·licituds de confirmació de plaça les remetran als centres d'adscripció corresponent l'endemà de finalitzar el termini assenyalat.
Els centres d'adscripció elaboraran les llistes provisionals d'alumnes adscrits admesos i procediran a la publicació d'estes fins a l'11 de maig.
A les llistes provisionals es podran presentar al·legacions en el termini de 3 dies hàbils.
Una vegada resoltes les possibles reclamacions, es procedirà a la publicació en estos centres de la llista definitiva d'alumnes adscrits admesos que es produirà el dia 18 de maig.
Remissió de la documentació acadèmica i personal dels alumnes per part dels centres d'origen als d'adscripció: del 24 de maig al 28 de juny.
Procés de formalització de matrícula: fins al 6 de juliol.
1.2.Constitució de les comissions municipals d'escolarització, de districte i sectorials en les localitats on les hi haguera: fins al 14 de maig inclusivament.
Publicació de les àrees d'influència i limítrofs: fins al 17 de maig.
Publicació de vacants per al procés d'admissió d'alumnes i determinació de centres receptors: fins al 31 de maig.
2. Admissió d'alumnes.
2.1.Presentació de sol·licituds d'admissió per a ESO, Batxillerat i Cicles Formatius de Grau Mitjà de la F.P. específica i de la documentació corresponent en els centres receptors: del 5 al 13 de juny.
2.2.Comprovació de duplicitats: fins al 15 de juny.
2.3. Baremació de les sol·licituds i remissió per part dels Consells Escolars dels Centres Públics i per part dels Titulars de centres privats a la corresponent comissió d'escolarització de les llistes de l'alumnat admés i no admés:
- Per a ESO, Batxillerat, primera opció : fins al 20 de juny inclusivament.
- Per a ESO, segones i terceres opcions: fins al 3 de juliol inclusivament.
- Per a Batxillerat i Cicles Formatius de Grau Mitjà(CFGM): fins al 12 de juliol inclusivament.
2.4. Elaboració de les llistes provisionals d'admesos i publicació d'estes:
- Per a ESO: fins al 6 de juliol.
- Per a Batxillerat i CFGM: fins al 13 de juliol inclusivament.
2.5. Presentació de reclamacions davant del Consell Escolar del centre:
- Per a ESO: fins al 10 de juliol.
- Per a Batxillerat i CFGM: fins al 17 de juliol inclusivament.
2.6. Contestació per escrit a les reclamacions presentades davant del Consell Escolar del Centre:
- Per a ESO: fins al 13 de juliol.
- Per a Batxillerat i CFGM: fins al 20 de juliol inclusivament.
2.7. Publicació en els centres de les llistes definitives d'alumnes admesos:
- Per a ESO: fins al 13 de juliol.
- Per a Batxillerat i CFGM: fins al 20 de juliol inclusivament.
Les reclamacions contra les llistes definitives, quan la plaça sol·licitada siga per a centres públics es formularan en el termini de 2 dies hàbils des de la seua publicació davant de la Comissió d'Escolarització. Contra la dita resolució els interessats podran interposar recurs ordinari davant del director territorial corresponent en el termini d'un mes.
L'alumnat que sol·licite plaça en centres privats sostinguts amb fons públics podrà interposar davant de les llistes definitives d'admesos denúncia davant de la direcció territorial corresponent segons el que preceptua l'ap. 38.5 de l'Orde 27 d'abril de 2007.
Els centres expediran als alumnes sol·licitants de plaça en ESO i Batxillerat certificat de qualificacions fins al dia 26 de juny.
En la dels sol·licitants de Batxillerat es farà constar la qualificació de l'àrea d'expressió plàstica. Al setembre la dita certificació s'expedirà abans del dia 10 de setembre.
Els alumnes presentaran la dita certificació en el centre en què han presentat sol·licitud el dia 27 de juny. Al setembre, el dia 11.
2.8.Termini de formalització de matrícula: ESO fins al 17 de juliol.
Batxillerat i CFGM: fins a 26 de juliol
2.9.Matriculació d'alumnes en llista d'espera: ESO: fins al 19 de juliol.
Batxillerat i CFGM: fins al 27 de juliol
3. Calendari en el procés de matriculació extraordinària .
3.1.Per a les sol·licituds d'admissió en Batxillerat i CFGM de Formació Professional específica.
Publicació de vacants: dia 3 de setembre.
Incorporació de vacants després de les proves d'avaluació de setembre: el dia 6 de setembre.
Presentació de sol·licituds d'admissió. Del 3 al 6 de setembre.
Classificació d'estes per part de les comissions d'escolarització per a evitar duplicitats: fins al 7 de setembre.
Baremació de les sol·licituds i remissió a les comissions d'escolarització de les llistes de l'alumnat admés i no admés per part dels consells escolars dels centres públics i els titulars dels centres privats sostinguts amb fons públics: fins al 10 de setembre.
Elaboració de llistes provisionals i publicació d'estes: fins a l'11 de setembre.
- Termini de reclamació davant dels consells escolars: fins al 12 de setembre.
- Contestació per escrit a les reclamacions: fins al 13 de setembre.
- Publicació de les llistes definitives: fins al 14 de setembre.
- Termini de formalització de la matrícula: fins al 14 de setembre. (s'utilitzaran els mateixos formularis que en el procés de juny).
3.2. Per a ESO, segona fase de culminació del procés ordinari d'admissió:
Elaboració de llistes provisionals i publicació d'estes: fins a l'11 de setembre.
Termini de reclamació davant dels consells escolars: fins al 12 de setembre.
Contestació per escrit a les reclamacions: fins al 13 de setembre.
Publicació de les llistes definitives: fins al 14 de setembre.
Termini de formalització de la matrícula: fins al 14 de setembre. (s'utilitzaran els mateixos formularis que en el procés de juny).